Tarāns (filma)

Tarāns ir režisora Gunāra Cilinska 1982. gadā Rīgas Kinostudijā Latvijas PSR uzņemta  mākslas filma. Sižeta pamatā ir Vītauta Petkēviča stāsts "Tanku kauja - 1979".

 Sižets 
Galvenais varonis Pēteris, bijušais tankists, kara invalīds, kopā ar sievu, dēlu un dēla draudzeni atgriežas savā mašīnā no kara veterānu salidojuma. Brauciena laikā viņi sastopas ar sabiedrības vienaldzību un cinismu. Restorānā viesmīlis viņos saskata tādus, kas par pusdienām daudz netērēs, tādēļ viņus apkalpot nesteidzas. Pēdējais piliens Pētera pacietības kausā ir, kad viņu nogāž no kājām, pēc tam kad tas ar savu "Zaporožecu" benzīntankā ir iebuktējis priekšā stāvošo "Volgu".

 Lomas 
 Rūdolfs Allaberts — Pēteris
 Antra Liedskalniņa — Marta
 Aigars Cilinskis — Vitauts
 Lelde Vikmane — Jana

'''Epizodēs:
Uldis Dumpis, Baiba Indriksone, Oļģerts Dunkers, Regīna Razuma, Tālivaldis Āboliņš, Ārijs Geikins, Viktors Zvaigzne.

 Interesanti fakti 
 Pirmā kinoloma Gunāra Cilinska dēlam Aigaram Cilinskim.
 Kara skati fimēti kinostudijas "Mosfiļm" kara tehnikas bāzē Alabino, Krievijā.
 Epizodei ar taranēšanu vajadzēja izmantot Rīgas Kinostudijas administrācijas "Volgu". Pirmajā triecienā, kad "Zaporožecs" trāpīja "Volgai" pa pakaļējo stūri, tai izbira uguņu stikliņi, bet "Zaporožecam" priekša bija tā sadauzīta, ka nevarēja stūri pagriezt. Nācās "Zaporožecu" gāzt uz sāniem un locīt dzelžus, lai varētu uzfilmēt nākamos skatus.

 Ārējās saites 

 Kino muzejs
 Video 

Kategorija:1982. gada filmas
Kategorija:Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas